b'\n_START_ARTICLE_\nNanosatelliitti\n_START_PARAGRAPH_\nNanosatelliitti on  hyvin pieni satelliitti, jonka paino on alle 10 kg._NEWLINE_"Nano" ei t\xc3\xa4ss\xc3\xa4 yhteydess\xc3\xa4 ole miljardisosaa merkitsev\xc3\xa4, vaan kertoo siit\xc3\xa4, ett\xc3\xa4 satelliitti on pienempi kuin mikrosatelliitti._NEWLINE_Yhdysvaltain asevoimien tutkimusoriganisaatio DARPA on kehitt\xc3\xa4nyt nanosatelliittej\xc3\xa4. Kehitt\xc3\xa4jiin kuuluvat my\xc3\xb6s er\xc3\xa4\xc3\xa4t yliopistot. Esimerkki nanosatelliitista on argentiinalainen vuonna 2007 laukaistu Pehuensat-1._NEWLINE_T\xc3\xa4m\xc3\xa4n kokoisen satelliitin ongelmiin kuuluu mm. sen tietoliikenne - miten toteuttaa radiotekniikka siten, ett\xc3\xa4 satelliitti pystyy v\xc3\xa4litt\xc3\xa4m\xc3\xa4\xc3\xa4n ker\xc3\xa4\xc3\xa4m\xc3\xa4ns\xc3\xa4 datan Maahan. Viittaus nanosatelliittiin hyvin pienen\xc3\xa4 satelliittina on sidoksissa k\xc3\xa4sitteen syntyaikaan, 1990-lukuun. T\xc3\xa4t\xc3\xa4kin pienempi satelliittikategoria, pikosatelliitti, on syntynyt 2000-luvun alussa.\n_START_SECTION_\nMuita\n_START_PARAGRAPH_\nIntian avaruushallinto pohti vuoden 2011 alussa nanosatelliittien tai pienten mikrosatelliittien laivastojen k\xc3\xa4ytt\xc3\xb6\xc3\xa4 avaruustekniikassa, ett\xc3\xa4 laukaistaisiin satoja pieni\xc3\xa4 avaruusaluksia tekem\xc3\xa4\xc3\xa4n muutaman ison ty\xc3\xb6 mutta esim. kaukokartoituksessa sill\xc3\xa4 erotuksella, ett\xc3\xa4 paikka- ja aikaresoluutio paranisivat.  Vaikka t\xc3\xa4llaiset satelliitit toimisivat matalilla kiertoradoilla, niiden k\xc3\xa4ytt\xc3\xb6 parvina voi merkit\xc3\xa4 hyvin merkitt\xc3\xa4v\xc3\xa4\xc3\xa4 avaruusromun kasvua. Intian ensimm\xc3\xa4inen nanosatelliitti Jugnu laukaistaan vuonna 2011. _NEWLINE_Yhdysvaltain ilmavoimilla on opiskelijakilpailu Nanosat 6, jonka voitti vuoden 2011 alussa Michiganin teknillisen yliopiston tiimi. Kilpailu pidettiin Kirtlandin lentotukikohdassa Albuquerquessa, se oli viisip\xc3\xa4iv\xc3\xa4inen ja siihen osallistui 11 yliopistotiimi\xc3\xa4. Voittaja sai rahoituksen satelliitin kehitt\xc3\xa4miseen ja ilmaisen laukaisun avaruuteen. _NEWLINE_NASA aloitti vuoden 2011 alussa 2 miljoonan dollarin "Nano-Satellite Launcher Challenge"-kilpailun nanosatelliittien laukaisujen kehitt\xc3\xa4miseksi. _NEWLINE_Viimeisell\xc3\xa4 sukkulalennolla 20. hein\xc3\xa4kuuta 2011 Sukkulasta l\xc3\xa4hetettiin kiertoradalle sotilaallinen teknologiakoe, Pico Satellite Solar Cell Testbed 2 (PSSC2) nanosatelliitti (5x5x10 tuumaa kooltaan, paino alle 4 kg). Sen toteutti The Aerospace Corporation yhdess\xc3\xa4 Yhdysvaltain ilmavoimien Space and Missile Systems Center\'s Development Planning Directoraten kanssa.'